CELEX: 32015R0803
Language: bg
Date: 2015-05-19 00:00:00
Title: Регламент за изпълнение (ЕС) 2015/803 на Комисията от 19 май 2015 година относно класирането на някои стоки в Комбинираната номенклатура

23.5.2015   
               
               
                  BG
               
               
                  Официален вестник на Европейския съюз
               
               
                  L 128/4
               
            РЕГЛАМЕНТ ЗА ИЗПЪЛНЕНИЕ (ЕС) 2015/803 НА КОМИСИЯТА
      от 19 май 2015 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация във връзка със стоките, обхванати от настоящия регламент, която не е в съответствие с него, да може да продължи да бъде ползвана от титуляря съгласно член 12, параграф 6 от Регламент (ЕИО) № 2913/92 на Съвета (2) за известен период от време. Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 май 2015 година.
         
            
               За Комисията,
            
            
               от името на председателя,
            
            Heinz ZOUREK
            
               Генерален директор на генерална дирекция „Данъчно облагане и митнически съюз“
            
         
      
      
         (1)  ОВ L 256, 7.9.1987 г., стр. 1.
      
         (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Изделие във формата на човешки череп, изработено от пластмаса, с приблизителни размери 9 × 11 × 7 cm. То съдържа мигащи светодиоди, захранвани с батерия, които са поставени в очните орбити на черепа и могат да се включват и изключват с помощта на превключвател в основата на изделието.
                     (Вж. снимката) (*)
                     
                  
                  
                     3926 40 00 
                  
                  
                     Класирането се определя от Общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 3926  и 3926 40 00 .
                     Изделието не може да бъде класирано като лампа по позиция 9405 , защото неговата основна функция не е осветяване на помещение, нито е специална лампа (вж. също Обяснителните бележки към Хармонизираната система за позиция 9405 , I, 1 и 3).
                     Предвид обективните си характеристики изделието не е предназначено изключително за празненства (вж. също така Обяснителните бележки към Комбинираната номенклатура за позиция 9505 ). То може да се използва като украса през цялата година. Следователно класиране в позиция 9505  като артикул за празненства също се изключва.
                     Изделието е изработено от различни компоненти по смисъла на Общо правило 3, буква б). То се състои от компонент с формата на човешки череп, изработен от пластмаса, и захранвани с батерия светодиоди, които заедно образуват едно цяло (вж. също Обяснителните бележки към Хармонизираната система към Общо правило 3, буква б), IX).
                     Поради обективните си характеристики изделието е предназначено най-вече за украса. Осветяването е само допълнителен елемент, подобряващ употребата като украса. Следователно компонентът във формата на човешки череп, изработен от пластмаса, е компонентът, който придава основния характер на изделието по смисъла на Общо правило 3, буква б).
                     Поради това изделието следва да бъде класирано в код по КН 3926 40 00  като други предмети за украса, изработени от пластмаса.
                  
               
            (*)  Снимката е само за информация.